# Manizha Talash

Manizha Talash (en persa منیژه تلاش) (Kabul, Afganistan, 2002), coneguda artísticament com a b-girl Talash és una breakdancer afganesa. Es va qualificar per als Jocs Olímpics d’estiu de 2024 com a membre de l'Equip Olímpic de Refugiats.

## Trajectòria esportiva

Talash va descobrir el breakdance als 17 anys a través d’un vídeo de Facebook d'un noi anomenat Jawad. Va aconseguir posar-se en contacte amb l”autor de vídeo i es va apuntar a un club de breakdance a Kabul anomenat Superiors Crew on era l'única noia entre els 56 membres que el formaven.
Els mitjans de comunicació la van presentar com la primera breaker afganesa i es va haver d'enfrontar a dificultats a causa de la recepció negativa que té la dansa en part de la societat afganesa. Va continuar ballant malgrat l’oposició de la seva família i les amenaces de mort; algunes de les quals es van materialitzar en dos atacs a la seva acadèmia que van causar diversos morts. El tercer va ser un intent d’atemptat d’un terrorista-bomba que va intentar immolar-se, però que va ser detingut per la policia. Després dels atacs van obligar a tancar el club per ser considerat una amenaça.
Després que els talibans tornéssin a ocupar l’Afganistan l'agost del 2021 i prohibíssin el ball, Talash, el seu germà petit i un grup de ballarins de la seva acadèmia van fugir al Pakistan i van viure a Islamabad durant 11 mesos. El 2022 van aconseguir l'estatus de refugiats i van arribar a Espanya, on poc temps després va aconseguir reunir la resta de la seva família (mare i germans). Talash té la residència al barri madrileny de Vallecas.
El 2024 per l’Equip Olímpic de Refugiats va descobrir Talash i la va seleccionar per als Jocs Olímpics de París on va formar part del debut del breakdance en aquesta competició esportiva. Durant la seva actuació a la ronda de qualificació va dur una capa amb el missatge «Free Afghan Women» (Llibertat per a les dones afganeses). Va perdre a la primera ronda contra la neerlandesa India Sardjoe per 3-0 a rounds i 27-0 en vots del jurat. Finalment Talash va ser desqualificada per exhibir un lema polític, que és una violació de la norma 50 de la Carta Olímpica.

## Referències

* ↑ Martín, Marta. «Soñar es posible: La historia de Manizha Talash, del Equipo de Refugiados del COI, que dejó Afganistán para llegar a España» (en castellà). COI. [Consulta: 9 agost 2024].
* 1 2 «Manizha TALASH» (en anglès). COI. [Consulta: 9 agost 2024].
* 1 2 3 4 «Refugee Olympic Team athlete Manizha Talash on leaving Afghanistan to pursue breaking» (en anglès americà), 11-06-2024. [Consulta: 10 agost 2024].
* ↑ «La refugiada 'española' que se rebeló bailando contra los talibanes que la intentaron matar es descalificada de los Juegos» (en castellà), 09-08-2024. [Consulta: 10 agost 2024].
* 1 2 3 Kallas, Fernando. «Afghanistan's first female breakdancer ready for Olympic dream» (en anglès). Agència Reuters, 11-06-2024. [Consulta: 9 agost 2024].
* ↑ Satpathy, Anushka. «At 18, Manizha Talash had to flee Afghanistan. Now, she’s flying to the Olympics to breakdance» (en Indian English), 22-06-2024. [Consulta: 10 agost 2024].
* ↑ «Refugee Olympic Team to send message of hope at Paris Games | UN News» (en anglès), 02-05-2024. [Consulta: 10 agost 2024].
* ↑ «El terror de la primera 'break dancer' afgana - XL Semanal». [Consulta: 10 agost 2024].
* ↑ «Afghanistan's first female breakdancer sets sights on Paris Olympics» (en anglès), 28-01-2021. [Consulta: 10 agost 2024].
* 1 2 Ahijado, Mariano. «Rap, hip hop y ‘break dance’ desde Afganistán, o cómo reivindicar la libertad a través de la música» (en castellà), 19-06-2024. [Consulta: 10 agost 2024].
* ↑ «Manizha, la break dancer afgana que sobrevivió a los talibanes y ahora prepara los JJOO en Vallecas» (en castellà), 21-06-2024. [Consulta: 10 agost 2024].
* ↑ Iglesias, Denís. «El COI se enreda con su Equipo de Refugiados: censura a una atleta por la defensa de las mujeres afganas» (en castellà). El Periódico, 11-08-2024. [Consulta: 13 agost 2024].
* ↑ Esports, À Punt. «Manizha Talash, la 'breaker' afgana que competirà a París 2024», 24-06-2024. [Consulta: 10 agost 2024].
* ↑ Vogue, Teen. «Manizha Talash Wore a “Free Afghan Women” Cape During Olympics Breakdancing» (en anglès americà), 09-08-2024. [Consulta: 10 agost 2024].
* ↑ Cooper, Mark «B-girll Talash reveals 'Free Afghan Women' cape during Olympic performance» (en anglès). The New York Times. ISSN: 0362-4331.
* ↑ «Breaking’s Olympic debut points toward an uncertain future» (en anglès), 09-08-2024. [Consulta: 10 agost 2024].
* 1 2 Benavent, Joan. «La polémica reivindicación de una deportista de Breakdance sobre las mujeres afganas» (en castellà), 09-08-2024. [Consulta: 10 agost 2024].
* ↑ Schad, Tom. «Refugee breaker disqualified for wearing 'Free Afghan Women' cape at Paris Olympics» (en anglès americà). [Consulta: 10 agost 2024].
* ↑ «Olympics breaking: Refugee B-Girl Talash wears slogan at Paris Games» (en anglès britànic), 09-08-2024. [Consulta: 10 agost 2024].
* ↑ «Thalash» (en anglès). COI. [Consulta: 9 agost 2024].